Paġna IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 91 tiegħu, Wara li kkunsidraw il-proposta tal-Kummissjoni Ewropea, Wara t-trasmissjoni tal-abbozz tal-att leġiżlattiv lill-parlamenti nazzjonali, Ajrudinamika mtejba tal-kabini tal-vetturi bil-mutur tippermetti titjib fir-rigward tal-prestazzjoni enerġetika tal-vetturi, possibbilment flimkien ma' tali apparat ajrudinamiku li jkun jista' jidħol 'il ġewwa jew jintewa mqabbad ma' wara tal-vetturi. Madankollu, skont it-tul massimu attwali stabbilit mid-Direttiva 96/53/KE, tali titjib ma jistax ikun possibbli, mingħajr ma titnaqqas il-kapaċità tat-tagħbija tal-vetturi, li jipperikola l-ekwilibriju ekonomiku tas-settur tat-trasport bit-triq. Għal dik ir-raġuni wkoll, għandha tiġi pprovduta deroga minn dawk it-tulijiet massimi. Il-possibbiltà li vetturi jkollhom forma ġdida tal-kabini għandha tikkontribwixxi wkoll għat-titjib fis-sikurezza tat-triq billi jonqsu l-partijiet mhux viżibbli fil-viżjoni tas-sewwieqa, inklużi dawk taħt il-windscreen, u dan għandu jsalva għadd ta' ħajjiet ta' utenti tat-triq vulnerabbli bħall-persuni bil-mixi jew iċ-ċiklisti. Forma ġdida tista' tinkorpora wkoll strutturi tal-assorbiment tal-enerġija f'każ ta' ħabta. Barra minn hekk, iż-żieda potenzjali fil-volum tal-kabina tista' ttejjeb il-livelli ta' kumdità u ta' sikurezza tas-sewwieq. L-użu ta' sistemi tal-motopropulsjoni alternattivi li jniġġsu anqas għal vetturi heavy duty jew xarabanks jiġġenera piż żejjed. Tali piż żejjed m'għandux jingħadd għad-detriment tat-tagħbija effettiva tal-vettura, billi jiġi ppenalizzat is-settur tat-trasport bit-triq f'termini ekonomiċi. Tali motopropulsjoni alternattivi li jinkludu sistemi tal-motopropulsjoni ibridi, huma dawk li, għall-fini ta' propulsjoni mekkanika, jieħdu l-enerġija kemm minn fjuwil li jiġi kkunsmat u/jew batterija, jew kwalunkwe tagħmir ieħor għall-ħażna tal-qawwa elettrika. Vetturi futuri bi fjuwils alternattivi (b'sistemi tal-motopropulsjoni itqal minn vetturi li jaħdmu bi fjuwil konvenzjonali) jistgħu jibbenefikaw ukoll minn permess għal piż żejjed. Għalhekk, tali teknoloġiji alternattivi ta' fjuwil jistgħu jiġu inklużi fil-lista ta' fjuwils alternattivi provduta fl-Artikolu 2 tad-Direttiva 96/53/KE, jekk l-użu tagħhom jeħtieġ permess għal piż żejjed. Din id-Direttiva tipprovdi derogi minn piżijiet u dimensjonijiet massimi awtorizzati ta' vetturi u kombinazzjonijiet tal-vetturi stipulati fid-Direttiva 96/53/KE. Madankollu, l-Istati Membri għandhom ikunu jistgħu jirrestrinġu, għal raġunijiet relatati mas-sikurezza tat-triq jew il-karatteristiċi infrastrutturali, iċ-ċirkolazzjoni ta' ċerti vetturi f'partijiet speċifiċi tan-netwerk tat-toroq tagħhom. Fil-qasam tat-trasport bil-kontejners, il-kontejners tal-45 pied qed jintużaw dejjem aktar. Tali kontejners huma ttrasportati b'kull mezz ta' trasport. Madankollu, il-parti tat-triq tal-operazzjonijiet fit-trasport intermodali tista' tintuża biss, bħalissa, jekk l-Istati Membri u t-trasportaturi jsegwu proċeduri amministrattivi limitati, jew jekk dawk il-kontejners ikollhom irkejjen maqtugħin iċċertifikati, li l-ispiża tagħhom hija waħda projbittiva. Żieda ta' 15-il ċentimetru fit-tul awtorizzat tal-vetturi li jkunu qed iġorru tali kontejners tista' telimina dawk il-proċeduri amministrattivi lit-trasportaturi u tiffaċilita l-operazzjonijiet tat-trasport intermodali, mingħajr riskju jew preġudizzju għall-infrastruttura tat-triq jew l-utenti l-oħra tat-triq. Sabiex jiġu promossi aktar l-operazzjonijiet ta' trasport intermodali u biex jittieħed kont tal-piż vojt ta' kontejners jew kaxex skambjabbli mhux itwal minn 45 pied għandha tiġi permessa ċ-ċirkolazzjoni ta' vetturi bil-mutur bi tliet fusijiet b'semitrejlers b'żewġ jew tliet fusijiet għal piż totali awtorizzat ta' 44 tunnellata. Vetturi bil-mutur b'żewġ fusijiet b'semitrejlers bi tliet fusijiet li jittrasportaw kontejners jew kaxex skambjabbli mhux itwal minn 45 pied għandhom jiġu permessi fl-operazzjonijiet ta' trasport intermodali għal piż totali awtorizzat ta' 42 tunnellata. Sa mill-adozzjoni tad-Direttiva 96/53/KE, il-piż medju tal-passiġġieri tax-xarabank kif ukoll tal-bagalji tagħhom żdied b'mod sostanzjali. Meta wieħed iqis il-limiti fuq il-piż imposti minn dik id-Direttiva, din wasslet għal tnaqqis progressiv fl-għadd ta' passiġġieri trasportati. Barra minn hekk, it-tagħmir meħtieġ biex jiġu sodisfatti r-rekwiżiti tekniċi attwali, bħall-Euro VI, iżid mal-piż ta' dawk il-vetturi li jġorruhom. Il-ħtieġa li jkun iffavorit it-trasport pubbliku fil-konfront ta' dak privat fl-interess ta' effiċjenza enerġetika aħjar tfisser li għandu jerġa' jiġi stabbilit mill-ġdid l-għadd ta' qabel ta' passiġġieri tax-xarabank, filwaqt li ż-żieda titqies fil-piżijiet tagħhom u tal-bagalji tagħhom. Dak jista' jsir permezz ta' żieda fil-piż awtorizzat għax-xarabanks b'żewġ fusijiet, fil-limiti li, madankollu, jiżguraw li ma ssirx ħsara lill-infrastruttura tat-triq minħabba erożjoni aktar rapida. Sabiex tiġi żgurata l-konformità ma' din id-Direttiva, l-Istati Membri għandhom jistabbilixxu regoli dwar il-pieni għall-ksur ta' din id-Direttiva u għandhom jiżguraw l-implimentazzjoni tagħhom. Dawk il-pieni għandhom ikunu effettivi, nondiskriminatorji, u għandhom ikunu proporzjonati u dissważivi. Il-Parlament Ewropew u l-Kunsill għandhom jiġu infurmati regolarment il-kontrolli tat-traffiku fit-toroq li jsiru mill-awtoritajiet kompetenti tal-Istati Membri. Din l-informazzjoni, mogħtija mill-Istati Membri, ser tippermetti lill-Kummissjoni li tiżgura r-rispett ta' din id-Direttiva min-naħa tat-trasportaturi u li tiddetermina jekk il-miżuri koerċittivi għandhomx jiġu elaborati. Il-Kummissjoni m'għandhiex tadotta atti ta' implimentazzjoni marbuta mar-rekwiżiti operazzjonali rigward l-użu ta' apparat ajrudinamiku u lanqas speċifikazzjonijiet dettaljati dwar tagħmir abbord ta' użin, meta l-kumitat stabbilit skont din id-Direttiva ma jagħti l-ebda opinjoni dwar l-abbozz tal-att ta' implimentazzjoni ppreżentat mill-Kummissjoni. Sabiex taġġorna l-lista ta' fjuwils alternattivi inkluża f'din id-Direttiva fid-dawl tal-aħħar żviluppi teknoloġiċi, is-setgħa ta' adozzjoni ta' atti taħt l-Artikolu 290 tat-Trattat dwar il-Funzjonament tal-Unjoni Ewropea għandha tingħata lill-Kummissjoni. Huwa partikolarment importanti li l-Kummissjoni twettaq konsultazzjonijiet xierqa matul ix-xogħol tagħha ta' tħejjija, inkluż konsultazzjonijiet mal-esperti tal-Istati Membri, qabel jiġu adottati l-atti ddelegati. Il-Kummissjoni, meta tħejji u tfassal atti delegati, għandha tiżgura t-trasmissjoni simultanja, f'waqtha u xierqa ta' dokumenti rilevanti lill-Parlament Ewropew u lill-Kunsill. Minħabba li l-objettivi ta' din-id-Direttiva ma jistgħux jinkisbu b'mod suffiċjenti mill-Istati Membri iżda jistgħu jinkisbu aħjar fil-livell tal-Unjoni, l-Unjoni tista' għalhekk tadotta miżuri f'konformità mal-prinċipju ta' sussidjarjetà kif stabbilit fl-Artikolu 5 tat-Trattat dwar l-Unjoni Ewropea. F'konformità mal-prinċipju ta' proporzjonalità, kif stabbilit f'dak l-Artikolu, din id-Direttiva ma tmurx lil hinn minn dak li hu neċessarju sabiex jinkisbu dawk l-objettivi. Għalhekk id-Direttiva 96/53/KE għandha tiġi emendata skont dan. Id-Direttiva 96/53/KE hija emendata kif ġej: fil-punt (a) tal-Artikolu 1(1), ir-referenza għad- hija sostitwita b'referenza għad- L-Artikolu 2 huwa emendat kif ġej: fl-ewwel paragrafu, jiżdiedu d-definizzjonijiet li ġejjin: 'fjuwils alternattivi' għandha tfisser fjuwils jew sorsi tal-enerġija li jservu, tal-inqas parzjalment, ta' sostitut għas-sorsi ta' żejt fossili fil-provvista tal-enerġija għat-trasport, u li għandhom il-potenzjal li jikkontribwixxu għad-dekarbonizzazzjoni u jtejbu l-prestazzjoni ambjentali tas-settur tat-trasport. Huma jikkonsistu minn: l-elettriku kkunsmat f'kull tip ta' vettura elettrika, l-idroġenu, il-gass naturali, inkluż il-bijometan, f'forma gassuża (Gass Naturali Kkompressat — CNG) u f'forma likwifikata (Gass Naturali Likwifikat — LNG), il-Gass Likwifikat miż-Żejt (LPG), enerġija mekkanika minn sors abbord/ħażna abbord, 'vettura li taħdem bi fjuwil alternattiv' għandha tfisser vettura bil-mutur li taħdem kompletament jew parzjalment bi fjuwil alternattiv u li ġiet approvata skont id-Direttiva 2007/46/KE, 'operazzjoni tat-trasport intermodali' għandha tfisser: operazzjonijiet ta' trasport li jużaw it-trasport fuq l-ilma, sakemm it-tul inizjali jew finali tat-triq ma jaqbiżx 150 km fit-territorju tal-Unjoni. Id-distanza ta' 150 km imsemmija hawn fuq, tista' tinqabeż sabiex jintlaħaq l-eqreb terminal ta' trasport adatt għas-servizz previst fil-każ ta': vetturi li jikkonformaw mal-punti 2.2.2(a) jew (b) tal-Anness I, jew vetturi oħra, jekk permessi fl-Istat Membru rilevanti. Għall-operazzjonijiet tat-trasport intermodali, l-eqreb terminal ta' trasport adatt li jipprovdi servizz jista' jkun jinsab fi Stat Membru ieħor għajr l-Istat Membru li fih il-konsenja ġiet mgħobbija jew maħtuta, 'burdnar' għandha tfisser entità jew persuna ġuridika msemmija fuq polza ta' kargu jew dokument ta' trasport ekwivalenti pereżempju polza ta' kargu tat-tip "through" bħala burdnar u/jew li (jew f'isimha jew għan-nom tagħha) ikun ġie konkluż kuntratt ta' ġarr mal-kumpannija tat-trasport. fit-tieni paragrafu, ir-referenza għad-"Direttiva 70/156/KEE" hi sostitwita b' referenza għad-"Direttiva 2007/46/KE". L-Artikolu 4 huwa emendat kif ġej: it-tielet u r-raba' subparagrafi tal-paragrafu 4 ġew imħassra. il-paragrafu 6 ġie mħassar. L-Artikolu 5 huwa sostitwit b'dan li ġej: Vetturi artikolati fiċ-ċirkolazzjoni qabel l-1 ta' Jannar 1991 li ma jikkonformawx mal-ispeċifikazzjonijiet li jinsabu fil-punti 1.6 u 4.4 tal-Anness I għandhom jitqiesu li jikkonformaw ma' tali speċifikazzjonijiet għall-fini tal-Artikolu 3 sakemm ma jkunux jaqbżu tul totali ta' 15,50 m.". L-Artikoli 8, 8a u 9 huma mħassra. Jiddaħħlu l-Artikoli li ġejjin: Bl-għan li titjieb l-effiċjenza enerġetika, vetturi jew kombinazzjonijiet ta' vetturi mgħammra b'tagħmir ajrudinamiku li jissodisfa r-rekwiżiti stabbiliti fil-paragrafi 2 u 3, u li jikkonformaw mad-Direttiva 2007/46/KE, jistgħu jaqbżu t-tulijiet massimi previsti fil-punt 1.1 tal-Anness I, biex tkun possibbli ż-żieda ta' tagħmir bħal dan ma' wara tal-vetturi jew tal-kombinazzjonijiet ta' vetturi. Il-vetturi jew kombinazzjonijiet ta' vetturi mgħammra b'tali tagħmir għandhom ikunu konformi mal-punt 1.5 tal-Anness I u kwalunkwe qbiż tat-tulijiet massimi ma għandux jirriżulta f'żieda tat-tul tat-tagħbija ta' dawk il-vetturi jew kombinazzjonijiet ta' vetturi. it-twaħħil sigur tat-tagħmir b'mod li jitnaqqas ir-riskju li jinqala' maż-żmien, inkluż matul operazzjoni ta' trasport intermodali; is-sikurezza ta' utenti oħra tat-triq, speċjalment l-utenti vulnerabbli tat-triq, billi tiġi żgurata, fost oħrajn, il-viżibbiltà tal-immarkar tal-kontorn meta l-apparat ajrudinamiku jitwaħħal, billi jiġu adattati r-rekwiżiti ta' viżjoni indiretta u, fil-każ ta' ħabta ma' wara ta' vettura jew kombinazzjoni ta' vetturi, billi ma tiġix kompromessal-protezzjoni tal-qiegħ fuq wara. Għal dak l-għan, il-Kummissjoni għandha tippreżenta, kif xieraq, proposta leġiżlattiva biex temenda d-Direttiva 2007/46/KE. Il-Kummissjoni għandha permezz ta' atti ta' implimentazzjoni tadotta rekwiżiti operazzjonali dettaljati dwar l-użu tat-tagħmir imsemmi fil-paragrafu 1, li jkopru b'mod partikolari: iċ-ċirkostanzi li fihom dak it-tagħmir jeħtieġ li jintewa, jinġibed lura jew jinqala' mis-sewwieq; l-użu tiegħu fl-infrastrutturi tat-toroq urbani u interurbani; u il-kompatibbiltà tiegħu mal-operazzjonijiet ta' trasport intermodali. Dawk l-atti ta' implimentazzjoni għandhom jiġu adottati skont il-proċedura ta' eżami msemmija fl-Artikolu 10i(2). Il-paragrafu 1 għandu japplika mid-data ta' traspożizzjoni jew ta' applikazzjoni tal-emendi neċessarji għall-istrumenti msemmija fil-paragrafu 2 u wara l-adozzjoni tal-atti ta' implimentazzjoni msemmija fil-paragrafu 3, kif xieraq. Bl-għan li titjieb l-effiċjenza fl-użu tal-enerġija, b'mod partikolari permezz ta' titjib fil-prestazzjoni ajrudinamika tal-kabini, kif ukoll is-sikurezza tat-toroq, il-vetturi jew kombinazzjonijiet ta' vetturi li jilħqu r-rekwiżiti stabbiliti fil-paragrafu 2 u li jikkonformaw mad-dispożizzjonijiet tad-Direttiva 2007/46/KE, jistgħu jaqbżu t-tulijiet massimi previsti fil-punt 1.1 tal-Anness I jekk il-kabina tagħhom tipprovdi ajrudinamika mtejba kif ukoll effiċjenza fl-użu tal-enerġija, kif ukoll il-prestazzjoni tas-sikurezza. Il-vetturi jew kombinazzjonijiet ta' vetturi mgħammra b'kabini bħal dawn għandhom ikunu konformi mal-punt 1.5 tal-Anness I u l-qbiż ta' tulijiet massimi ma għandux jirriżulta f'żieda tal-kapaċità tat-tagħbija ta' dawk il-vetturi. it-titjib fil-prestazzjoni ajrudinamika tal-vetturi jew kombinazzjonijiet ta' vetturi; l-utenti vulnerabbli tat-triq, u t-titjib tal-viżibbiltà tagħhom għas-sewwieqa, b'mod partikolari billi jitnaqqsu l-punti mhux viżibbli għas-sewwieqa; it-tnaqqis fil-ħsara jew korriment minħabba utenti oħra tat-triq f'każ ta' ħabta; is-sikurezza u l-kumdità tas-sewwieqa. Għalhekk, il-Kummissjoni għandha tippreżenta, kif xieraq, proposta leġiżlattiva biex temenda d-Direttiva 2007/46/KE. Il-paragrafu 1 għandu japplika minn ħames snin wara d-data ta' traspożizzjoni jew ta' applikazzjoni tal-emendi neċessarji għall-istrumenti msemmija fil-paragrafu 2, kif xieraq.". L-Artikolu 10a huwa mħassar: Jiddaħħlu l-Artikoli li ġejjin: Il-piżijiet massimi awtorizzati ta' vetturi li jaħdmu bi fjuwils alternattivi għandhom ikunu dawk imniżżla fil-punti 2.3.1 u 2.3.2 tal-Anness I. Il-vetturi li jaħdmu bi fjuwils alternattivi madankollu għandhom jikkonformaw ukoll mal-limiti tagħbija massima awtorizzata fuq il-fus mniżżla fil-punt 3 tal-Anness I. Il-piż addizzjonali li jeħtieġu l-vetturi li jaħdmu bi fjuwils alternattivi għandu jiġi definit fuq il-bażi tad-dokumentazzjoni pprovduta mill-produttur meta tiġi approvata l-vettura in kwistjoni. Dak il-piż addizzjonali għandu jiġi indikat fil-prova uffiċjali meħtieġa mill-Artikolu 6. Il-Kummissjoni għandha tingħata s-setgħa li tadotta atti delegati skont l-Artikolu 10h biex taġġorna, għall-finijiet ta' din id-Direttiva, il-lista ta' fjuwils alternattivi msemmija fl-Artikolu 2 li jeħtieġu piż addizzjonali. Huwa ta' importanza partikolari li l-Kummissjoni ssegwi l-prattika li normalment issegwi u twettaq konsultazzjonijiet ma' esperti, inklużi esperti tal-Istati Membri, qabel ma tadotta dawk l-atti delegati. It-tul massimu stabbiliti fil-punti 1.1 tal-Anness I, soġġett fejn applikabbli għall-Artikolu 9a(1) u t-tul massimu stabbilit fil-punt 1.6 tal-Anness I jistgħu jinqabżu bi 15-il ċentimetru għall-vetturi jew għal kombinazzjonijiet ta' vetturi li jittrasportaw kontejners tal-45 pied jew kaxex skambjabbli tal-45 pied, vojta jew mgħobbija, fil-każ fejn it-trasport fit-triq tal-kontejner jew tal-kaxxa skambjabbli jkun parti minn operazzjoni ta' trasport intermodali. Stat Membru ma għandux jirrikjedil-installazzjoni ta' tagħmir ta' peżar abbord fuq vetturi jew kombinazzjonijiet ta' vetturi li huma reġistrati fi Stat Membru ieħor. Mingħajr preġudizzju għal-liġi nazzjonali u tal-Unjoni, fejn jintużaw sistemi awtomatiċi biex jiġi stabbilit ksur ta' din id-Direttiva u biex jiġu imposti pieni, tali sistemi awtomatiċi għandhom jiġu ċertifikati. Fejn sistemi awtomatiċi jintużaw biss għal skopijiet ta' identifikazzjoni, dawn ma jeħtiġux ċertifikazzjoni. Kull Stat Membru għandu jagħmel, f'kull sena kalendarja, għadd xieraq ta' verifiki fuq il-piż ta' vetturi jew kombinazzjonijiet ta' vetturi fiċ-ċirkolazzjoni, proporzjonat mal-għadd totali ta' vetturi spezzjonati kull sena fit-territorju tiegħu. Il-Kummissjoni għandha, permezz ta' atti ta' implimentazzjoni, tadotta speċifikazzjonijiet tekniċi dettaljati sabiex jiġi żgurat li tagħmir ta' ppeżar abbord imsemmi fil-paragrafu 1 ikun preċiż u affidabbli, kompletament interoperabbli u kompatibbli mat-tipi kollha ta' vetturi. Sabiex tiġi żgurata l-interoperabilità, l-ispeċifikazzjonijiet tekniċi dettaljati għandhom, b'mod partikolari, iwasslu biex id-data dwar il-piż tkun tista' tiġi komunikata fi kwalunkwe ħin minn vettura li qed tiċċaqlaq lill-awtoritajiet kompetenti. Dik il-komunikazzjoni għandha ssir permezz tal-interfaċċja definita mill-istandards ta' CEN DSRC - EN 12253, EN 12795, EN 12834, EN 13372 u ISO 14906 - ikkomplementati minn standard addizzjonali li jiżgura li l-awtoritajiet kompetenti tal-Istati Membri jkunu jistgħu jikkomunikaw u jiskambjaw informazzjoni bl-istess mod mal-vetturi u l-kombinazzjonijiet ta' vetturi reġistrati fi kwalunkwe Stat Membru u bl-użu ta' tagħmir ta' peżar abbord il-vettura. L-Istati Membri għandhom jistabbilixxu regoli dwar il-pieni applikabbli għall-ksur ta' din id-Direttiva u għandhom jieħdu l-miżuri kollha meħtieġa sabiex jiżguraw li dawn jiġu implimentati. Dawk il-pieni għandhom ikunu effettivi, m'għandhomx ikunu diskriminatorji, u għandhom ikunu proporzjonati u dissważivi. L-Istati Membri għandhom jagħtu notifika dwar dawk ir-regoli lill-Kummissjoni. Għat-trasport ta' kontejners u kaxxi skambjabbli, l-Istati Membri għandhom jistipulaw regoli li jitolbu: li l-burdnar jagħti lit-trasportatur bit-triq fdat bit-trasport ta' kontejner jew kaxxa skambjabbli dikjarazzjoni li tindika l-piż tal-kontejner jew kaxxa skambjabbli li tkun ġiet trasportata, u li t-trasportatur bit-triq jipprovdi aċċess għad-dokumentazzjoni rilevanti kollha provduta mill-burdnar. L-Istati Membri għandhom jistipulaw regoli dwar ir-responsabbiltà kemm għall-burdnar kif ukoll għat-trasportatur bit-triq kif xieraq f'każijiet fejn l-informazzjoni msemmija fil-paragrafu 1 tkun nieqsa jew żbaljata u l-vettura jew kombinazzjoni ta' vetturi tkun mgħobbija żżejjed. Kull sentejn, u mhux aktar tard mit-30 ta' Settembru tas-sena wara tmiem il-perijodu ta' sentejn ikkonċernat, l-Istati Membri għandhom jibgħatu lill-Kummissjoni l-informazzjoni meħtieġa dwar: l-għadd ta' verifiki li jkunu saru fis-sentejn kalendarji preċedenti, u l-għadd ta' vetturi jew kombinazzjonijiet ta' vetturi b'tagħbija eċċessiva li jkunu nstabu. Il-Kummissjoni għandha tipproduċi analiżi tal-informazzjoni riċevuta skont dan l-Artikolu, u għandha tinkludiha fir-rapport li għandu jintbagħat lill-Parlament Ewropew u lill-Kunsill fil-qafas tar-Regolament (KE) Nru 561/2006. Is-setgħa li tadotta l-atti delegati hija mogħtija lill-Kummissjoni suġġett għall-kundizzjonijiet stabbiliti f'dan l-Artikolu. Hekk kif tadotta att delegat, il-Kummissjoni għandha tinnotifika dwar dan simultanjament lill-Parlament Ewropew u lill-Kunsill. Att delegat adottat skont l-Artikolu 10b għandu jidħol fis-seħħ biss jekk ma tiġix espressa oġġezzjoni mill-Parlament Ewropew jew il-Kunsill fi żmien xahrejn min-notifika ta' dak l-att lill-Parlament Ewropew u lill-Kunsill, jew jekk, qabel ma jiskadi dak il-perijodu, il-Parlament Ewropew u l-Kunsill ikunu t-tnejn infurmaw lill-Kummissjoni li mhumiex sejrin joġġezzjonaw. Dak il-perijodu għandu jiġi estiż b' xahrejn fuq inizjattiva tal-Parlament Ewropew jew tal-Kunsill. Meta ssir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011. Meta l-kumitat ma jagħti l-ebda opinjoni, il-Kummissjoni ma għandhiex tadotta l-abbozz ta' att ta' implimentazzjoni u għandu japplika t-tielet subparagrafu tal-Artikolu 5(4) tar-Regolament (UE) Nru 182/2011. L-Anness I hu emendat kif ġej: il-punt 1.2(a) għandu jiġi sostitwit b'li ġej: 'il-vetturi kollha ħlief il-vetturi msemmija fil-punt 1.2(b); 2,55 m"; il-punt 1.2(b) għandu jiġi sostitwit b'li ġej: superstrutturi ta' vetturi kondizzjonati jew kontejners jew kaxxi skambjabbli kondizzjonati trasportati permezz ta' vetturi: 2,60 m"; il-punt 2.2.2(c) għandu jiġi sostitwit b'dan it-test: vettura bil-mutur b'żewġ fusijiet b'semitrejler li jkollu tliet fusijiet u li jkun qed jittrasporta, b'operazzjonijiet ta' trasport intermodali, unità waħda jew aktar ta' kontejners jew kaxxi skambjabbli, għal tul massimu totali ta' 45 pied: 42 tunnellata"; fil-punt 2.2.2, jiżdied il-punt li ġej: vettura bil-mutur bi tliet fusijiet b'semitrejler li jkollu żewġ jew tliet fusijiet u li jkun qed jittrasporta, b'operazzjonijiet ta' trasport intermodali, kontejner jew kaxxa skambjabbli waħda jew aktar, għal tul massimu totali ta' 45 pied: 44 tunnellata"; il-punt 2.3.1 għandu jiġi sostitwit bit-test li ġej: vetturi bil-mutur b'żewġ fusijiet li mhumiex karozzi tal-linja: 18-il tunnellata vetturi bil-mutur b'żewġ fusijiet li jaħdmu bi fjuwils alternattivi u li mhumiex karozzi tal-linja:il-piż massimu awtorizzat ta' 18-il tunnellata għandu jiżdied minħabba l-piż addizzjonali meħtieġ għat-teknoloġija ta' fjuwils alternattivi b'massimu ta' tunnellata karozzi tal-linja b'żewġ fusijiet: 19,5 tunnellati"; il-punt 2.3.2 għandu jiġi sostitwit bit-test li ġej: vetturi bil-mutur bi tliet fusijiet: 25 tunnellata jew 26 tunnellata fejn il-fus motorizzat ikun mgħammar b'tajers doppji u sospensjoni bl-arja jew sospensjoni rikonoxxuta bħala ekwivalenti fl-Unjoni kif definit fl-Anness II, jew fejn kull fus motorizzat ikun mgħammar b'tajers doppji u l-piż massimu ta' kull fus ma jaqbiżx 9,5 tunnellati vettura bil-mutur bi tliet fusijiet li jaħdmu bi fjuwils alternattivi: il-piż massimu awtorizzat ta' 25 jew 26 tunnellata (fejn il-fus motorizzat ikun mgħammar b'tajers doppji u sospensjoni bl-arja jew sospensjoni rikonoxxuta bħala ekwivalenti fl-Unjoni kif definit fl-Anness II, jew fejn kull fus motorizzat ikun mgħammar b'tajers doppji u l-piż massimu ta' kull fus ma jaqbiżx 9,5 tunnellati) jiżdied minħabba l-piż addizzjonali meħtieġ għat-teknoloġija ta' fjuwils alternattivi b'massimu ta' tunnellata". Fejn l-Istati Membri jadottaw dawk il-miżuri, huma għandhom jinkludu referenza għal din id-Direttiva jew ikunu akkumpanjati minn tali referenza fil-pubblikazzjoni uffiċjali tagħhom. Il-metodi kif għandha issir tali referenza għandhom jiġu stabbiliti mill-Istati Membri. L-Istati Membri għandhom jikkomunikaw lill-Kummissjoni t-test tal-miżuri ewlenin tal-liġi nazzjonali li huma jadottaw fil-qasam kopert minn din id-Direttiva. Din id-Direttiva hija indirizzata lill-Istati Membri. Magħmul fi ... Fil-15 ta' April 2013, il-Kummissjoni ppreżentat lill-Kunsill il-proposta tagħha għal Direttiva tal-Parlament Ewropew u tal-Kunsill li temenda d-Direttiva 96/53/KE tal-25 ta' Lulju 1996 li tistabbilixxi għal ċerti vetturi tat-triq li jiċċirkolaw fi ħdan il-Komunità d-dimensjonijiet massimi awtorizzati fit-traffiku nazzjonali u internazzjonali u l-piżijiet massimi awtorizzati fit-traffiku internazzjonali. Fil-15 ta' April 2014, il-Parlament Ewropew ivvota l-opinjoni tiegħu fl-ewwel qari. Fil-5 ta' Ġunju 2014, il-Kunsill laħaq qbil politiku dwar l-abbozz ta' Direttiva. Wara reviżjoni legali/lingwistika, il-Kunsill adotta l-pożizzjoni tiegħu fl-ewwel qari fis-16 ta' Ottubru 2014, f'konformità mal-proċedura leġiżlattiva ordinarja stabbilita fl-Artikolu 294 tat-Trattat dwar il-Funzjonament tal-Unjoni Ewropea. L-objettiv ta' din l-inizjattiva leġiżlattiva huwa li titjieb l-ajrudinamika tal-vetturi u l-effiċjenza enerġetika tagħhom filwaqt li tkompli ttejjeb is-sikurezza tat-toroq u tibqa' fil-limiti imposti mill-ġeometrija tal-infrastrutturi tat-toroq. Barra minn hekk, l-intenzjoni hija li jiġi promoss l-użu ta' vetturi li jaħdmu bi fjuwils alternattivi, jiġi ffaċilitat l-iżvilupp tat-trasport intermodali, jiġi kkonfermat li l-użu transkonfinali ta' vetturi itwal huwa legali għal vjaġġi li jaqsmu biss fruntiera waħda, u li l-awtoritajiet ta' spezzjoni jkunu jistgħu jidentifikaw aħjar il-ksur. L-approċċ tal-Kunsill kien li jiġu introdotti diversi emendi għall-proposta oriġinali. Id-dispożizzjonijiet ewlenin tad-Direttiva ġew emendati b'mod sinifikanti. Għaldaqstant, il-pożizzjoni tal-Kunsill fl-ewwel qari temenda l-proposta oriġinali tal-Kummissjoni billi tifformulaha mill-ġdid u żżid u tħassar diversi dispożizzjonijiet tat-test. Dan ifisser li l-Kunsill ma jistax jaċċetta l-emendi introdotti permezz tal-opinjoni tal-Parlament Ewropew fl-ewwel qari fir-rigward ta' dawk id-dispożizzjonijiet. Il-Kummissjoni tipproponi li d-Direttiva 96/53/KE tiġi modifikata sabiex jiġi kkonfermat li l-użu transkonfinali ta' vetturi itwal huwa legali għal vjaġġi li jaqsmu biss fruntiera waħda, jekk iż-żewġ Stati Membri kkonċernati diġà jippermettu dan u jekk jiġu ssodisfati l-kondizzjonijiet għad-derogi skont id-Direttiva. Il-Kunsill huwa tal-opinjoni li d-Direttiva 96/53/KE tipprovdi l-bilanċ adegwat bejn id-dritt tal-Istati Membri li jesploraw u jiddeterminaw soluzzjonijiet ta' trasport adegwati għaċ-ċirkostanzi lokali tagħhom, u l-ħtieġa li jiġu evitati distorsjonijiet tas-suq intern u impatt sinifikanti fuq il-kompetizzjoni internazzjonali. Il-Kunsill u l-Parlament għandhom opinjonijiet simili dwar din il-kwistjoni. L-emendi 21 u 22 ġew aċċettati. L-emenda 63 ġiet rifjutata mill-Kunsill. Fl-istess spirtu tal-proposta tal-Kummissjoni, il-Kunsill iddeċieda dwar approċċ li jippromwovi l-użu ta' vetturi li jaħdmu bi fjuwils alternattivi. Fit-test ġiet inkluża definizzjoni ta' fjuwils alternattivi. Il-lista tal-fjuwils alternattivi li diġà jistgħu jibbenefikaw mill-piż addizzjonali meħtieġ għall-użu ta' fjuwils alternattivi (massimu ta' tunnellata waħda) tista' tiġi aġġornata mill-Kummissjoni filwaqt li jitqies il-progress teknoloġiku. Għal finijiet ta' kontroll, il-piż addizzjonali meħtieġ mit-teknoloġija ta' fjuwils alternattivi għandu jiġi definit fuq il-bażi tad-dokumentazzjoni pprovduta mill-manifattur. Huwa ċċarat fit-test li dan il-piż żejjed ma għandux jingħadd għad-detriment tat-tagħbija effettiva tal-vettura. L-approċċ tal-Parlament Ewropew huwa simili għall-approċċ tal-Kunsill dwar teknoloġiji b'emissjoni baxxa ta' karbonju. L-emendi 18, 19, 42, 43 u 69 ġew aċċettati parzjalment jew fl-ispirtu. Il-Kunsill jikkondividi l-opinjoni li l-użu tat-trasport intermodali kif propost fil-kuntest tar-reviżjoni tad-Direttiva 96/53/KE se jiffavorixxi t-trasport marittimu fuq distanza qasira, dak permezz ta' passaġġi fuq l-ilma intern kif ukoll dak bil-ferrovija, meta mqabbel mal-użu ta' trasport ikkombinat kif definit fid-Direttiva 92/106/KE. Fil-fatt, l-użu ta' trasport ikkombinat iwassal għal ċerti restrizzjonijiet għall-ktajjen tat-trasport filwaqt li hemm vantaġġi komparattivi potenzjali għall-użu ta' trasport intermodali. Għalhekk, il-Kunsill inkluda d-definizzjoni ta' operazzjoni ta' trasport intermodali fit-test għall-finijiet ta' din id-Direttiva. Barra minn hekk, fl-Artikolu 11 inżamm l-approċċ tal-Kummissjoni, li jipprevedi deroga ta' 15-il ċm għat-tul massimu u d-distanza massima bejn l-assi tal-pern tal-ħames rota u l-wara tas-semi-trailer għal vetturi li jittrasportaw kontejners ta' 45 pied fil-kuntest ta' operazzjoni ta' trasport intermodali. Il-Parlament Ewropew iddeċieda li jżomm id-definizzjoni ta' trasport ikkombinat fit-test kollu u talab lill-Kummissjoni biex tippreżenta proposta leġiżlattiva biex tiġi emendata d-Direttiva 92/106/KEE. Minħabba d-differenza tal-approċċi, il-Kunsill irrifjuta l-emendi 20, 44 u 45. Il-Kunsill qies l-Artikoli 8b u 9a bħala l-elementi ewlenin tal-proposta tal-Kummissjoni biex tittejjeb l-effiċjenza enerġetika ta' vetturi jew kombinazzjonijiet ta' vetturi. Il-Kunsill ħadem b'mod intensiv fuq l-istrutturar ta' dawn l-Artikoli. Sabiex titjieb l-ajrudinamika tal-vetturi u, konsegwentement, jintuża inqas fjuwil, it-test tal-Kunsill jippermetti derogi għat-tulijiet massimi awtorizzati għal vetturi jew kombinazzjonijiet ta' vetturi previsti fil-punt 1.1 tal-Anness I, jekk: il-vettura jew il-kombinazzjoni ta' vetturi tkun mgħammra b'tagħmir ajrudinamiku fuq in-naħa ta' wara tal-vettura (Artikolu 1 — punt 6 — Artikolu 8b); u/jew jekk il-vettura jew l-kombinazzjoni tal-vetturi tkun mgħammra b'kabina li tipprovdi titjib fil-prestazzjoni ajrudinamika, l-effiċjenza tal-enerġija u sigurtà mtejba (Artikolu 1 — punt 7 — Artikolu 9a). Fl-Artikolu 8b, il-Kunsill jiċċara li t-tagħmir ajrudinamiku għandu jissodisfa ċerti rekwiżiti, elenkati fil-paragrafu 3 tal-Artikolu 8b, biex tiġi żgurata s-sikurezza ġenerali u s-sikurezza ta' operazzjonijiet ta' trasport intermodali. Barra minn hekk, dan it-tagħmir għandu jintuża f'konformità ma' ċerti rekwiżiti operazzjonali li ser jiġu adottati mill-Kummissjoni (atti ta' implimentazzjoni msemmija fil-paragrafu 4 tal-Artikolu 8b), u għandu jikkonformaw mad-dispożizzjonijiet tad-Direttiva tal-approvazzjoni tat-tip (Direttiva 2007/46/KE). It-test tal-Kunsill jiċċara wkoll li t-tagħmir ajrudinamiku li jeċċedi 50 ċm għandu jkun ta' tip li jkun ġie approvat f'konformità mad-Direttiva 2007/46/KE qabel ma jitqiegħed fis-suq, wara li jkunu saru l-emendi meħtieġa għal dik id-Direttiva. Fl-Artikolu 9a, ġie segwit l-istess raġunament. Madankollu, il-Kunsill iddeċieda li jistieden lill-Kummissjoni biex tiżviluppa rekwiżiti tekniċi meħtieġa għall-approvazzjoni tat-tip ta' vetturi mgħammra b'kabini ġodda, skont id-Direttiva tal-approvazzjoni tat-tip (2007/46/KE). Qabel ma jitqiegħdu fis-suq, dawn il-vetturi għandhom jiġu approvati f'konformità ma' dik id-Direttiva. Fit-test tal-Kunsill, il-Kummissjoni hija mistiedna wkoll tippreżenta, jekk ikun meħtieġ, proposta leġiżlattiva li temenda d-Direttiva 2007/46/KE (proċedura leġiżlattiva ordinarja). Fit-test tal-Kunsill, ir-rekwiżiti għal vetturi mgħammra b'kabini ġodda mhumiex obbligatorji. Il-Parlament Ewropew jipprevedi rekwiżiti obbligatorji seba' snin wara d-dħul fis-seħħ ta' din id-Direttiva. Għalhekk, l-emendi 38 u 40 mhumiex aċċettabbli. Fl-approċċ tal-Kunsill, id-deroga għal vetturi mgħammra b'tagħmir ajrudinamiku fuq in-naħa ta' wara tal-vettura se japplikaw, kif adegwat, minn: id-data tat-traspożizzjoni tat-test li jemenda d-Direttiva tal-approvazzjoni tat-tip (Direttiva 2007/46/KE), jew id-data tal-applikazzjoni tal-emendi meħtieġa għar-rekwiżiti tekniċi skont id-Direttiva 2007/46/KE, u wara l-adozzjoni tal-atti ta' implimentazzjoni li fihom rekwiżiti operazzjonali dettaljati għall-użu ta' dawk l-apparati. Barra minn hekk, id-deroga għal vetturi mgħammra b'kabini ġodda ser tapplika minn ħames snin wara, kif adatt: id-data tat-traspożizzjoni tat-test li jemenda d-Direttiva tal-approvazzjoni tat-tip (Direttiva 2007/46/KE), jew id-data ta' applikazzjoni tal-atti ta' implimentazzjoni skont id-Direttiva 2007/46/KE. Kemm fl-Artikolu 8b kif ukoll fl-Artikolu 9a, huwa ddikjarat li l-vetturi mgħammra b'tagħmir ajrudinamiku jew b'kabini ġodda għandhom ikunu kapaċi jduru fi ħdan ċirku b'radju fuq barra ta' 12,50 m u radju fuq ġewwa ta' 5,30 m (Anness I, punt 1.5). Barra minn hekk, il-possibbiltà mogħtija li jinqabeż it-tulijiet massimi għall-vetturi m'għandux iwassal għal żieda fil-kapaċità ta' tagħbija ta' dawk il-vetturi. L-emenda 28 ġiet aċċettata fl-ispirtu. Il-Parlament Ewropew jappoġġa d-delega tas-setgħa lill-Kummissjoni kif previst fil-proposta tal-Kummissjoni. Peress li l-Kunsill iddeċieda fuq approċċ ieħor, l-emendi 30, 31 u 41 ma tqisux. Skont il-pożizzjoni tal-Kunsill dwar l-infurzar, l-Istati Membri għandhom jieħdu miżuri speċifiċi biex jidentifikaw vetturi li jaqbżu l-piż massimu awtorizzat sitt snin mid-data tad-dħul fis-seħħ ta' din id-Direttiva. Barra minn hekk, it-test tal-Kunsill fih dispożizzjoni mhux kwantitattivi għall-verifika tal-piż tal-vetturi. Fit-test ġie ċċarat ukoll li l-verifiki tal-piż tal-vettura jistgħu jitwettqu bl-għajnuna ta' sistemi awtomatiċi mqiegħda fuq l-infrastrutturi jew permezz ta' tagħmir ta' ppeżar abbord: il-Kunsill jassumi pożizzjoni ta' newtralità teknoloġika. Barra minn hekk, huwa ddikjarat b'mod ċar fit-test tal-Kunsill li l-Istati Membri m'għandhomx jimponu l-installazzjoni ta' sistemi ta' ppeżar abbord fil-vetturi reġistrati fi Stat Membru ieħor. It-test tal-Kunsill jipprevedi atti ta' implimentazzjoni biex jiġu żviluppati speċifikazzjonijiet tekniċi dettaljati sabiex jiġi żgurat li s-sistemi ta' ppeżar abbord huma preċiżi, affidabbli u kompletament interoperabbli. Il-Kunsill irrifjuta l-lista ta' miżuri proposti mill-Kummissjoni għal vetturi b'piż eċċessiv, iżda żamm obbligu għall-awtoritajiet kompetenti li jiskambjaw informazzjoni dwar ksur u penali. Il-Kunsill ma setax isegwi l-approċċ tal-Kummissjoni fir-rigward tal-kategorizzazzjoni tal-ksur (Artikolu 13). It-test kien sostitwit mill-obbligu għall-Istati Membri biex jistipulaw regoli dwar penali applikabbli għall-ksur previst fid-Direttiva. Il-Kunsill ma jistax jaċċetta l-emenda 50 li biha l-vetturi ġodda kollha tal-kategoriji N 2 u N 3 għandhom jiġu mgħammra b'sistemi ta' ppeżar abbord ħames snin wara d-dħul fis-seħħ ta' din id-Direttiva. F'dan il-kuntest, l-emendi 46, 49, 51, 52, 53, 54, 55, 56, 57, 58, u 59 ma ġewx aċċettati mill-Kunsill. Il-Kunsill jissuġġerixxi s-simplifikazzjoni tal-obbligi ta' rappurtar inizjalment propost mill-Kummissjoni skont l-Artikolu 15. L-approċċ tal-Kunsill jitlob li l-Istati Membri jibagħtu lill-Kummissjoni informazzjoni dwar l-għadd ta' verifiki li jkunu twettqu fis-sentejn kalendarji preċedenti u l-għadd ta' vetturi b'tagħbija eċċessiva li jkunu ġew identifikati. Din l-informazzjoni tista' tintbagħat mal-informazzjoni ppreżentata lill-Kummissjoni skont ir-Regolament (KE) 561/2006/KE. Il-Kunsill jipprevedi reġim tranżizzjonali ta' 36 xahar; dak li kien inizjalment previst mill-Kummissjoni kien ta' 18-il xahar. Barra minn hekk, l-Artikoli 8b(1) u 9a(1) għandhom prerekwiżiti speċifiċi għall-applikazzjoni tagħhom (ara l-punt (ii) dwar it-tagħmir ajrudinamiku fuq in-naħa ta' wara tal-vettura u d-disinn ġdid tal-kabini ġodda). Il-Kunsill jikkunsidra li l-Kummissjoni għandha tingħata s-setgħa li tadotta atti delegati biex taġġorna l-lista ta' fjuwils alternattivi inkluża f'din id-Direttiva sabiex takkomoda l-innovazzjonijiet fit-teknoloġija tal-fjuwil. Madankollu, il-Kunsill iddeċieda li jimmodifika d-delega tas-setgħa lill-Kummissjoni (billi ssostitwixxa atti delegati b'atti ta' implimentazzjoni) għal flaps ta' wara, disinn ta' kabini ġodda u l-istabbiliment tal-ispeċifikazzjonijiet tekniċi għall-interoperabbiltà. Peress li l-Kunsill jipproponi struttura differenti għall-Artikoli 8b u 9a, id-delega tas-setgħa lill-Kummissjoni ġiet modifikata (ara punt (iv)). Fl-istabbiliment tal-pożizzjoni tiegħu fl-ewwel qari, il-Kunsill ħa kont sħiħ tal-proposta tal-Kummissjoni u tal-opinjoni tal-Parlament Ewropew fl-ewwel qari. Fir-rigward tal-emendi proposti mill-Parlament Ewropew, il-Kunsill josserva li ċerti emendi ġew diġà inklużi — fl-ispirtu, parzjalment jew kompletament — fil-pożizzjoni tiegħu fl-ewwel qari.
Extracted from C_040_2015.html